Source: http://www.vyvlastnenie.sk/clanok/a/ustavny-sud-chce-o-vyvlastnovani-rozhodnut-az-po-volbach/
Timestamp: 2019-03-26 08:10:56+00:00
Document Index: 14807145

Matched Legal Cases: ['súd ', 'súd ', 'súd ', 'súd ', 'súd ', 'súd ']

Košice - O vyvlastňovacom zákone v súvislosti s výstavbou diaľnic by mal Ústavný súd rozhodnúť do konca jari, resp. do leta. „Podľa názoru sudcu spravodajcu by bolo vhodnejšie, keby o tom Ústavný súd rozhodoval až po parlamentných voľbách,“ povedala predsedníčka súdu Ivetta Macejková. Doložila, že v kauze Tipos sa ešte stále pripravuje na rokovanie sudca spravodajca.
Macejková uviedla, že už finišujú práce na príprave nového zákona o Ústavnom súde SR. „Pracujeme napríklad na inštitúte zjednocovania právnych názorov senátov, sudcov, uvažujeme, že by sa úprava dotýkala volebných sťažností, no na to by bola potrená úprava Ústavy. Podrobnejšie o tom zatiaľ nechcem hovoriť, lebo návrh nie je definitívne hotový,“ povedala Macejková.
V minulom roku bolo na Ústavný súd SR (ÚS) doručených 2 365 vecí, z ktorých rozhodol 2 324, pričom 41 vecí rozhodol v pléne. Informovala o tom dnes na tlačovej besede predsedníčka Ústavného súdu SR Ivetta Macejková. Uviedla, že na každého ústavného sudcu pripadá v priemere 178 ukončených vecí. Ku koncu roka 2009 ostalo nevybavených 762 vecí, z toho je 52 nevybavených podaní z roku 2008 a 12 podaní z roku 2007.
Do 31. decembra 2009 bolo doručených na Ústavnú súd 57 826 podaní, čo nebolo ani na jednom európskom ústavnom súde. Rekordný počet 33 883 podaní v roku 2009 dala jediná spoločnosť - Lawyer Partners, ktorá súd zahltila sťažnosťami v súvislosti s kauzou koncesionárskych poplatkov Slovenského rozhlasu.
Diaľnica pretne Šútovo
Videokomentár Ivana Štulajtera: Kope Ústavný súd za Ficovu vládu?